EkBass/fiwiki-20250220-pages-articles huggingface dataset:
Obama (Fukui)

Obama () on Japanin kaupunki Honshūn saarella Chūbun tai Hokurikun alueella Fukuin prefektuurissa. Se sijaitsee Japaninmeren Wakasanlahden rannikolla prefektuurin lounaisosassa. Kaupungin keskusta on rakentunut pienemmän Obamanlahden pohjukkaan. Kaupungin rannikko on rikkonaista riasrannikkoa, eteläosat ovat vuoristoisia. Etelässä kaupunki rajautuu Shigan prefektuuriin. Obamassa on 29 041 asukasta (heinäkuussa 2020) ja sen pinta-ala on 233,11 neliökilometriä. Obama oli jo muinoin Wakasan provinssin keskus: nykyisen kaupungin alueella sijaitsivat niin Wakasan pääkaupunki (kokufu) kuin provinssitemppelikin. Hyvän luonnonsatamansa ansiosta Obama kehittyi myös tärkeänä Japaninmeren kauppasatamana. Yhteydet etelään Kioton suuntaan ovat historiallisesti vahvat. Edo-kaudella 1600-luvulta lähtien Obama oli linnanaluskaupunki Sakai-klaanin hallinnassa. Kaupunkiin johtavan rautatien valmistuttua vuonna 1918 kauppasatama menetti merkityksensä, mutta kalastus nousi tärkeäksi elinkeinoksi sen tilalle. Kaupunkioikeudet osana Japanin nykyistä kunnallishallintoa Obama sai vuonna 1951, kun Obaman maaseutukaupunkiin liitettiin seitsemän kyläkuntaa. 1960-luvulta lähtien kaupunkiin on sijoittunut elektroniikka-, kone- ja elintarviketeollisuutta. Eräs perinteinen käsityöelinkeino on akaatin työstö. Obama on vanha kulttuurikaupunki, jossa on säilynyt lukuisia historiallisesti merkittäviä rakennuksia; tämän vuoksi kaupunkia on kutsuttu ”Naraksi meren rannalla” (umi no aru Nara). Kaupungin rakennettuun kulttuuriperintöön kuuluvat muun muassa Myōtsū-jin buddhalainen temppeli, jonka päähalli ja pagodi on valittu Japanin kansallisaarteiksi, Haga-jin, Mantoku-jin, Miyōraku-jin, Tada-jin, Wakasa Jingū-jin ja Wakasa Kokubun-jin temppelit sekä Wakasa Hiko-jinjan šintolainen pyhäkkö, entinen Wakasan provinssin pääpyhäkkö. Luonnonnähtävyyksiä ovat esimerkiksi pieni Aoshiman saari ja Sotomon rantakalliot. Osa kaupungin alueesta kuuluu Wakasanlahden puolikansallispuistoon. Obamaa palvelee JR Nishi-Nihonin Obama-linja. == Kuvia == Tiedosto:101120 Wakasahime-jinja Obama Fukui pref Japan07s5.jpg|Wakasa Hime-jinja Tiedosto:Mantokuji Obama Fukui14s3s4592.jpg|Mantoku-ji Tiedosto:Obama Sotomo09n4592.jpg|Sotomon rantakallioita Tiedosto:Obama city center area Aerial photograph.1975.jpg|Obaman kantakaupunki vuoden 1975 ilmakuvassa Tiedosto:150725 Obama Station Obama Fukui pref Japan01n.jpg|Obaman rautatieasema == Lähteet == == Aiheesta muualla == * Kaupungin internetsivut Luokka:Fukuin prefektuurin kaupungit
Siren (Malcolm Lincolnin kappale)

Siren on Malcolm Lincolnin esittämä kappale, jolla se edusti Viroa vuoden 2010 Eurovision laulukilpailussa Norjan Oslossa. Kappale kilpaili Euroviisujen ensimmäisessä semifinaalissa, jossa se sijoittui neljänneksitoista ja täten karsiutui finaalista. == Lähteet == Luokka:Viron euroviisuedustuskappaleet Luokka:Vuoden 2010 euroviisuedustuskappaleet
Erävisjärvi

Erävisjärvi on Kanta-Hämeessä Lopella Hevosojan kylän lähellä sijaitseva järvi. == Maantietoa == Järvi on muodostunut matalaan painanteeseen Erävismäen harjun taakse . Sen pinta-ala on 51 hehtaaria ja se on 1,3 kilometriä pitkä ja 300 metriä leveä. Sen rantaviivan pituus on 4,1 kilometriä ja sen rannat ovat pääosin metsämaata. Järven lähiympäristössä sijaitsee neljä maatilaa ja sen rannoille on rakennettu yli 30 vapaa-ajan asuntoa. Niille johtaa tiet Lopelta Karkkilaan johtavalta tieltä. == Vesistösuhteet == Järvi sijaitsee Kokemäenjoen vesistössä Vanajan reitin valuma-alueella Tervajoen valuma- alueeseen, johon Loppijärven valuma-alue kuuluu. Järven vedenpinnan korkeus on 110,3 metriä mpy. eli noin neljä metriä korkeampana kuin Loppijärvi, johon Erävisjärvi laskee Erävisjokea myöten. Erävisjärveen laskee neljä metsäojaa, joista yksi tuo ojitetun Luutasuon kuivatusvesiä. == Historiaa == Vuoden 1855−1856 Kalmbergin kartastossa järven nimi kirjoitettiin "Ervisto järvi". Karttaan on järven laskujoki merkitty alkamaan luoteispään itään työntyvästä lahdesta eikä itäpäästä niin kuin nykyään. Kartan merkintä on todennäköisesti oikea, koska Kansalaisen karttapaikan varjostuskartassa (Lidar-laserkeilaus) vanhan joen yläjuoksu erottuu suon ja peltomaan keskeltä edelleen. Luusuan paikan vaihrto on laskenut myös järven vedenpintaa, sillä myös vanha rantaviiva näkyy varjostuskartassa. Järvellä oli vain yksi maatalo 1850-luvulla. Se oli torppa, joka sijaitsi maantien ja järven välissä. Sitä vastaa nykyinen Lepola. Vuoden 1954 peruskartassa oli rantaan rakennettu vain muutama vapaa-ajan asunto, mutta seuraavassa vuoden 1979 kartassa niitä oli runsaammin. == Lähteet == Luokka:Tervajoen valuma-alue Luokka:Botin luomat artikkelit Luokka:Lopen järvet
Särkijärvi (Loppi, Järventausta)

Särkijärvi on Kanta-Hämeessä Lopella Järventaustan kylän lähellä sijaitseva järvi. == Maantietoa == Järven pinta-ala on 85 hehtaaria ja se on 1,3 kilometriä pitkä ja 850 metriä leveä. Sen rantaviivan pituus on 3,9 kilometriä ja rannat ovat metsämaata. Järven lähiympäristössä sijaitsee viisi maatilaa ja rannoille on rakennettu yli kymmenen vapaa-ajan asuntoa. Niille johtaa tiet, jotka alkavat Hevosojan ja Läyliäisen väliseltä kylätieltä. == Vesistösuhteet == Järvi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Loppijärven valuma-alue kuuluu. Järven vedenpinnan korkeus on 107,6 metriä mpy. Siihen laskee vain kolme karttaan merkittyä ojaa. Yksi niistä tuo tiheästi ojitettujen Mahlosuon ja Mustinsuon kuivatusvesiä. == Historiaa == Vuoden 1855−1856 Kalmbergin kartastossa rannassa sijaitsi vain yksi torppa, joka vastaa nykyistä Mäkelä-Pälsiä. Pohjoisrannalle oli raivattu muutama pieni niitty, mutta peltoa oli merkitty vain vähän. Kartassa Särkijärven laskujoki laski nykyisen Rytkönlahden pohjukkaan. Nykyinen laskupaikka on lahden lounaisranta. Vanhan uoman voi vahvistaa oikeaksi tarkastelemalla sitä Kansalaisen karttapaikan varjostuskartasta, joka on tehty Lidar-laser-keilauksella. == Lähteet == Luokka:Tervajoen valuma-alue Luokka:Botin luomat artikkelit Luokka:Lopen järvet
Mustalammi (Loppi, Saarelankulma)

Mustalammi on Kanta-Hämeessä Lopella Saarelankulman kylän lähellä sijaitseva lampi. == Maantietoa == Lampi sijaitsee tiheästi ojitettujen Kalevansuon ja Mustinsuon väliin raivatun peltoalueen vieressä. Lammen pinta-ala on 3,0 hehtaaria ja se on 300 metriä pitkä ja 150 metriä leveä. Sen rantaviivan pituus on 750 metriä ja sen rannat ovat peltoalueen rantoja lukuun ottamatta suota. Rantaan on rakennettu yksi vapaa-ajan asunto, jonne johtaa tie läheiseltä maatilalta. == Vesistösuhteet == Lampi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Loppijärven valuma-alue kuuluu. Lammen vedenpinnan korkeus on 120,8 metriä mpy. Ojitetulta Kalevansuolta laskevat lähes kaikki ojat lampeen, josta lähtee itään suoraksi kaivettu laskuoja. Se yhtyy parin kilometrin jälkeen Uksenjokeen, joka laskee Loppijärven eteläpäähän. Kalevansuolla sijaitsee myös Kalevanlammi, joka laskee Mustalammiin. == Historiaa == Vuoden 1855−1856 Kalmbergin kartastossa lammen ympäristö oli asumatonta aluetta. Vain nykyisten peltojen kohdalle oli suolle raivattu pieni niitty. Vuoden 1957 peruskartassa olivat suot ojittamattomia, vaikka Mustalammista oli kaivettu suorana sen nykyinen laskuoja. Vuonna 1979 olivat suot tiheästi ojitettuja. == Lähteet == Luokka:Tervajoen valuma-alue Luokka:Botin luomat artikkelit Luokka:Lopen järvet
Kalevanlammi

Kalevanlammi on Kanta-Hämeessä Lopella Saarelankulman kylän lähellä sijaitseva lampi. == Maantietoa == Lampi sijaitsee Kalevansuolla Räyskälän kautta kulkevan harjujakson itäpuolella. Lammen pinta-ala on 6,9 hehtaaria ja se on 450 metriä pitkä ja 250 metriä leveä. Sen rantaviivan pituus on 1,1 kilometriä ja sen rannat ovat ojitettua suota. Sen etelärannalle on rakennettu kaksi vapaa-ajan asuntoa. Niille johtaa tie Sajantilankulmalta. == Vesistösuhteet == Lampi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Loppijärven valuma-alue kuuluu. Lammen vedenpinnan korkeus on 122,1 metriä mpy., mikä on 1,3 metriä korkemmalla kuin Mustalammilla. Ojitetun suon ojia on johdettu Kalevanlammiin, mutta sekin laskee Kalevansuon ojia myöten Mustalammiin. Vedet kulkevat Mustalammin kautta Loppijärveen. == Historiaa == Vuoden 1855−1856 Kalmbergin kartastossa sen nimi oli kirjoitettu "Kalava lampi". lampi ja sen ympäröivä suo oli autio. Vuoden 1958 peruskartassa Kalevajärveen oli johdettu Kalattomasta laskuoja, jota ei ole enää piirretty seuraaviin karttoinin. Suokin ojitettiin niin, että ojat näkyivät vasta 1979 kartassa. == Lähteet == Luokka:Tervajoen valuma-alue Luokka:Botin luomat artikkelit Luokka:Lopen järvet
Kalaton (Loppi, Saarelankulma)

Kalaton on Kanta-Hämeessä Lopella Saarelankulman kylän lähellä sijaitseva lampi. == Maantietoa == Lampi sijaitsee Räyskälästä tulevan harjujakson länsipuolella tai jopa sisällä. Lampi saattaa olla kokonaan tai osittain suppa. Lammen pinta-ala on 11,3 hehtaaria ja se on 450 metriä pitkä ja 400 metriä leveä. Sen rantaviivan pituus on 1,4 kilometriä ja sen rannat ovat harjun rinteitä sekä lounaassa suota. Rannoille on rakennettu kymmenen vapaa- ajan asuntoa. Niille johtaa tiet yhdystieltä 13609. == Vesistösuhteet == Lampi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Loppijärven valuma-alue kuuluu. Lammen vedenpinnan korkeus on 123,6 metriä mpy. Lampeen laskee kolme lyhyttä suo-ojaa. Sillä ei ole nykyään laskuojaa, mutta sellainen oli vielä tai jo olemassa 1950-luvulla. == Historiaa == Vuoden 1855−1856 Kalmbergin kartastossa sen nimi kirjoitettiin "Kalattoman lampi". Se oli silloin autio. Vuoden 1958 peruskartassa oli Kalattomasta kaivettu laskuoja Kalevansuolla olevalle Kalevanlammille. Suo oli tuolloin ojittamaton. Myöhemmin, kun suo ojitettiin, jäi laskuoja piirtämättä. == Lähteet == Luokka:Tervajoen valuma-alue Luokka:Botin luomat artikkelit Luokka:Lopen järvet
Tyräjä

Tyräjä on Kanta-Hämeessä Lopella Suivalan kylän lähellä sijaitseva järvi. == Maantietoa == Järvi muodostuu Tyräjänsuolla kahdesta pienestä järvialtaasta, joita yhdistää 100 metriä pitkä ja kapeimmillaan alle 10 metriä leveä salmi. Järven pinta-ala on 7,0 hehtaaria ja se on 600 metriä pitkä ja 250 metriä leveä. Järvialtaat ovat pituudeltaan vain kolmasosa järven pituudesta. Järven rantaviivan pituus on 1,7 kilometriä ja ne ovat kokonaan suota. Etenkin järven kaakkoisranat ovat tiheästi ojitettuja. Saaria on kuusi ja sijaitsevat kaikki kaakkoisrannan tuntumassa. Ne vaikuttavat Lidar-laserkeilauksen avulla laaditulla rinnevarjostuskartalla olevan ihmisen tekemiä. == Vesistösuhteet == Järvi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Loppijärven valuma-alue kuuluu. Järven vedenpinnan korkeus on 123,4 metriä mpy. Siihen on johdettu monia ojitetun suon ojia ja järven laskuoja on myös yksi suon ojista. Ne kokoaa johto-ojana Tyräjäoja, joka yhtyy ensin Ruohostenojaan, ja joka muuttuu alajuoksulla Uksenjoeksi. Uksenjoki laskee Loppijärveen. == Historiaa == Vuoden 1954 peruskartassa oli laskuoja vielä luontainen, mutta se on oikaistu suon ojituksessa, jonka tulos näkyy vuoden 1979 kartassa. == Lähteet == Luokka:Tervajoen valuma-alue Luokka:Botin luomat artikkelit Luokka:Lopen järvet
Ruohostenlammi

Ruohostenlammi on Kanta-Hämeessä Lopella Sajantilankulman kylän lähellä sijaitseva pieni järvi. == Maantietoa == Ruohostenlammi sijaitsee Räyskälästä kaakkoon jatkuvan harjujakson varressa Lukkolanmaalla olevassa jyrkkäreunaisen painauman pohjalla. Järven pinta-ala on 4,5 hehtaaria ja se on 400 metriä pitkä ja 150 metriä leveä. Sen rantaviivan pituus on 1,2 kilometriä ja rannat ovat kangasmetsää. Rannoille on rakennettu yli kymmenen vapaa-ajan asuntoa. Niille johtaa Sajantilankulman kylätie. == Vesistösuhteet == Ruohostenlammi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Loppijärven valuma-alue kuuluu. Vedenpinnan korkeus on 128,7 metriä mpy. Sen laskujoki Ruohostenjoki lähtee itäpäästä. Se virtaa Tyräjänsuon reunaa koilliseen ja kääntyy Sajantilankulman jälkeen pohjoiseen, jossa se muuttuu nimeltään Uksenjoeksi ennen laskemistaan Loppijärveen. == Historiaa == Vuoden 1855−1856 Kalmbergin kartastossa nimettömän järven ohi kulki polku tai tie. Laskujoki kulki silloinkin nykyisenlaista uomaa ja laski Loppijärveen. == Lähteet == Luokka:Tervajoen valuma-alue Luokka:Botin luomat artikkelit Luokka:Lopen järvet
Päättiäislammi

Päättiäislammi on Kanta-Hämeessä Lopella Sajantilankulman kylän lähellä sijaitseva lampi. == Maantietoa == Lampi sijaitsee Räyskälästä kaakkoon jatkuvan harjujakson varressa Lukkolanmaalla olevassa jyrkkäreunaisen painauman pohjalla. Sijaintinsa perusteella se on todennäköisesti suppa. Lammen pinta-ala on 2,8 hehtaaria ja se on 350 metriä pitkä ja 100 metriä leveä. Sen rantaviivan pituus on 800 metriä. == Vesistösuhteet == Lampi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Loppijärven valuma-alue kuuluu. Lammen vedenpinnan korkeus on 132,0 metriä mpy., mutta sillä ei ole laskujokea. == Lähteet == Luokka:Tervajoen valuma-alue Luokka:Botin luomat artikkelit Luokka:Lopen järvet
Ali-Heinijärvi

Ali-Heinijärvi on Kanta-Hämeessä Lopella Riihelänkulman kylän lähellä sijaitseva järvi. == Maantietoa == Järven pinta-ala on 28 hehtaaria ja se on 900 metriä pitkä ja 600 metriä leveä. Järvi on kaksiosainen, koska Tohmonnokka erottaa muusta järvialtaasta noin 20 metriä leveän salmen taakse Kylmälahden. Sen rantaviivan pituus on 3,4 kilometriä ja rannat ovat pääasiassa metsämaata. Matalat rannat ovat avosuota ja järven lähiympäristön ainoa maatila on lopettanut toimintansa. Rannoille on rakennettu viisi vapaa-ajan asuntoa. Niille johtaa tiet kantatieltä 54. == Vesistösuhteet == Järvi sijaitsee Kokemäenjoen vesistössä Vanajan reitin valuma-alueella Tervajoen valuma- alueeseen, johon Pihtojan valuma-alue kuuluu. Järven vedenpinnan korkeus on 117,8 metriä mpy. Siihen laskee etelästä Yli-Heinijärvi, jonka vedenpinnan korkeus on 2,7 metriä ylempänä. Myös viereiseltä ojitetulta Hanhilamminsuolta, jossa sijaitsee Hanhilammi, on johdettu järveen ojia. == Historiaa == Vuoden 1855−1856 Kalmbergin kartastossa järven nimi kirjoitettiin ”Alimmainen Heinäjärvi”. Sen laskuojaan oli merkitty vesimylly torpan yhteyteen. Järvi oli tuolloin asumaton eikä sen rannoilta ollut raivattu niittyjä. Vuoden 1992 peruskartassa oli järven eteläpään nimi Kylmäkulma. == Lähteet == Luokka:Tervajoen valuma-alue Luokka:Botin luomat artikkelit Luokka:Lopen järvet
Yli-Heinijärvi

Yli-Heinijärvi on Kanta-Hämeessä Lopella Nyynäistenkulman kylän lähellä sijaitseva järvi. == Maantietoa == Järven pinta-ala on 27 hehtaaria ja se on 1,2 kilometriä pitkä ja 350 metriä leveä. Järvessä on kaksi saarta, joista suurimman halkaisija on 30 metriä. Toista saarta kutsutaan nimellä Äijänkivi. Sen rantaviivan pituus on 3,1 kilometriä ja rannat ovat alavaa metsämaata. Järven koillisrannassa sijaitsee maatila, mutta muuten ei järvellä ole edes vapaa-ajan asuntoja. Järven rantaan johtaa tie maatilan kautta. == Vesistösuhteet == Järvi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Pihtojan valuma-alue kuuluu. Järven vedenpinnan korkeus on 120,5 metriä mpy. Siihen on johdettu muutama lyhyt metsäoja, ojitetun Kunasusuon kuivatusvedet ja Raikkuanlammin laskuoja. Järven oma laskuoja laskee 200 metriä alempaan Ali-Heinijärveen. == Historiaa == Vuoden 1855−1856 Kalmbergin kartastossa järven nimi kirjoitettiin ”Ylimäinen Heinäjärvi”. Siinä oli jo tuolloin nykyinen laskuoja, mutta Raikkuanlammin laskuoja on johdettu siihen myöhemmin. Nykyisen maatilan paikalle on karttaan merkitty kaksi torppaa. == Lähteet == Luokka:Tervajoen valuma-alue Luokka:Botin luomat artikkelit Luokka:Lopen järvet
Raikkuanlammi

Raikkuanlammi on Kanta-Hämeessä Lopella Riihelänkulman kylän lähellä sijaitseva lampi. == Maantietoa == Lampi sijaitsee Raikkuansuolla. Sen pinta- ala on 4,3 hehtaaria ja se on 400 metriä pitkä ja 150 metriä leveä. Sen rantaviivan pituus on 900 metriä ja rannat ovat suota tai avosuota. == Vesistösuhteet == Lampi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Pihtojan valuma-alue kuuluu. Lammen vedenpinnan korkeus on 122,3 metriä mpy. Siihen on johdettu suolta kuivatusojia. Sen laskuoja laskee vajaa kaksi metriä alempana olevaan Yli- Heinijärveen. == Lähteet == Luokka:Tervajoen valuma-alue Luokka:Botin luomat artikkelit Luokka:Lopen järvet
Hanhilammi (Loppi)

Hanhilammi on Kanta-Hämeessä Lopella Riihelänkulman kylän lähellä sijaitseva lampi. == Maantietoa == Lampi sijaitsee Hanhilamminsuolla. Sen pinta-ala on 2,2 hehtaaria ja se on 200 metriä pitkä ja 150 metriä leveä. Sen rantaviivan pituus on 550 metriä ja sen rannat ovat suota. Ojitetun suon kuivatusojat on johdettu lampeen, joka on autio. == Vesistösuhteet == Lampi sijaitsee Kokemäenjoen vesistössä Vanajan reitin valuma-alueella Tervajoen valuma- alueeseen, johon Pihtojan valuma-alue kuuluu. Lammen vedenpinnan korkeus on 119,4 metriä mpy. Suon kuivatusoja on johdettu ulos suolta Ali-Heinijärveen. == Lähteet == Luokka:Tervajoen valuma-alue Luokka:Botin luomat artikkelit Luokka:Lopen järvet
Ojajärvi (Loppi)

Ojajärvi on Kanta-Hämeessä Lopella ja Janakkalassa Lopen taajaman pohjoispuolella sijaitseva järvi. == Maantietoa == Ojajärvi sijaitsee Lopen taajama-alueelta noin kaksi kilometriä pohjoiseen. Järven pinta-ala on 446 hehtaaria, ja se on 4,4 kilometriä pitkä ja 2,2 kilometriä leveä. Järvellä on viisi saarta, joista suurin on nimeltään Isosaari. Se on 650 metriä pitkä ja 400 metriä leveä. Muita saaria ovat Pikkusaari, Suutarinsaari, Nuottasaari ja Silmäsaari. Saaret ovat autioita. Järven vedenpinnan korkeus on 104,4 metriä mpy. Se on säännöstelty, ja vedenpinnan korkeuden tulee pysyä korkeusarvojen 103,79 m ja 104,77 m välillä. Sen keskisyvyys on 4,1 metriä ja suurin syvyys on 14,5 metriä. Syvin kohta sijaitsee Isosaaren ja Nuottasaaren puolivälissä. Järven tilavuudeksi on luotaamalla saatu 18,3 miljoonaa kuutiometriä. Järven rantaviivan pituus on 16,2 kilometriä. Rannat ovat pääasiassa metsämaata, joskin pohjoisessa ne ovat suota ja peltomaatakin. Osa rannoista ovat jyrkkiäkin, kun esimerkiksi kaakkoisrannassa Rappukallion ja kaakossa Kalakallion rannat viettävät järveen. Järven itärannoille on rakennettu kymmenittäin vapaa-ajan asuntoja. Myös muilla rannoilla niitä on hieman. Lopen ja Janakkalan välinen raja ylittää järven Isosaaren kohdalla ja seuraa järven länsirantoja koillisessa. Suurin osa järveä kuuluu Janakkalaan. == Vesistösuhteet == Järvi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Ojajoen valuma-alue kuuluu. Järveen laskee muutamia lyhyitä metsäojia ja ojia Lopen taajama-alueen suunnalta. Suurin kuormitus tulee Järvenperänkorven suolta, jonka kautta laskee myös osa Lellansuon vesiä. Järven laskuoja lähtee sen kaakkoispäästä. Laskuojan nimi on Ojajoki eli Pikkujoki. Se yhtyy Nummistenjokeen, joka laskee Loppijärvestä Kesijärveen. == Historiaa == Vuoden 1855−1856 Kalmbergin kartastossa Ojajärven Isosaari on merkitty pitkäksi niemeksi. Kartassa pohjoispuolen kuntarajat on merkitty eri tavalla kuin nykyään. Vuoden 1954 peruskartassa laskujoen nimeksi oli merkitty vain Ojajoki, mutta myöhemmissä kartoissa on myös kirjattu näkyviin Pikkujoki. == Lähteet == Luokka:Tervajoen valuma-alue Luokka:Botin luomat artikkelit Luokka:Lopen järvet Luokka:Janakkalan järvet
Leipijärvi (Janakkala)

Leipijärvi tai myös Leipjärvi on Kanta-Hämeessä Janakkalassa Vähikkälän kylän lähellä sijaitseva järvi. == Maantietoa == Järven pinta-ala on 45 hehtaaria ja se on 1,4 kilometriä pitkä ja 600 metriä leveä. Se sijaitsee neljän korkean mäen keskellä. Niistä Saunamäki on korkein ja se kohoaa noin 70 metriä järven vedenpintaa korkeammalle. Saaria on viisi ja ne ovat pieniä. Suurin saari on halkaisijaltaan 40 metriä. Ainakin Karikivi on luonnollinen saari. Sen rantaviivan pituus on 4,0 kilometriä ja rannat ovat pääasiassa metsämaata. Pohjoispää ja itäinen lahti ovat matalina kasvustoltaan reheviä. Näillä rannoilla myös peltoiset rinteet laskevat järveen, mikä voi olla lisäselitys kasvustolle. Järven lähiympäristössä on sijainnut neljä maatilaa ja rannoille on rakennettu yli 50 vapaa-ajan asuntoa. Niille johtaa tiet yhdystieltä 13631 haarautuvilta teiltä. == Vesistösuhteet == Järvi sijaitsee Kokemäenjoen vesistössä Vanajan reitin valuma-alueella Tervajoen valuma- alueeseen, johon Ojajoen valuma-alue kuuluu. Järven vedenpinnan korkeus on 113,9 metriä mpy. Järveen laskee kahdeksan metsä- tai pelto-ojaa. Järven laskuojan luusua sijaitsee sen kaakkoispäässä. Se laskee Tokeenojan nimisenä 1,8 kilometrin päässä sijaitsevaan Ojajärveen. == Historiaa == Vuoden 1855−1856 Kalmbergin kartastossa Vähikkälästä luonaaseen lähtenyt tie ohitti Leipijärven eteläpään, jossa sijaitsivat kaksi torppaa peltoineen. Nykyisille peltorannoille oli raivattu niittymaita laiduntamiseen. == Lähteet == Luokka:Tervajoen valuma-alue Luokka:Botin luomat artikkelit Luokka:Janakkalan järvet
Keravalammit

Keravalammit on Kanta-Hämeessä Hämeenlinnassa sijaitsevat kaksi lampea. == Maantietoa == Lammet sijaitsevat ojitetulla suolla, jonka kaakkoispuolella sijaitsevat noin 45 metriä ympäristöään korkeammalle kohoavat mäet Niinivehmaanmäki ja Tukkinummi. Ne ovat soistumassa umpeen ja ojitetun suon ojia on johdettu niihin. Lammet on yhdistetty 90 metriä pitkällä ojalla. Viereiseen tietolaatikkoon on koottu tiedot lounaisesta lammesta. Sen pinta- ala on 1,0 hehtaaria ja se on 500 metriä pitkä ja 50 metriä leveä. Sen rantaviivan pituus on 550 metriä. Koillispuolella sijaitseva toinen lampi on edellistä hieman pienempi. Lampien ohi kulkee metsäpolku, joka alkaa metsäautotieltä, joka kiertää Ojajärven pohjoispuolelta. Lammet ovat autiot. == Vesistösuhteet == Lammet sijaitsevat Kokemäenjoen vesistössä Vanajan reitin valuma-alueella Tervajoen valuma-alueeseen, johon Ojajoen valuma-alue kuuluu. Niiden vedenpinnan korkeus on 120 metriä mpy. Koillisen lammen laskuoja on Keravaoja, joka laskee Ojajärveen. == Historiaa == Vuoden 1855−1856 Kalmbergin kartastossa on lammista länteen ”Kerava”-niminen talo, joka sijaitsi metsäpolkujen risteyksessä nykyisen Topenosojan siltojen läheisyydessä. Lampia kutsuttiin tuolloin ”Wähä lammiksi”. == Lähteet == Luokka:Tervajoen valuma- alue Luokka:Botin luomat artikkelit Luokka:Rengon järvet
Haapajärvi (Janakkala)

Haapajärvi on Kanta-Hämeessä Hämeenlinnassa ja Janakkalassa Haapaniemen kylän lähellä sijaitseva järvi. == Maantietoa == Järven pinta-ala on 393 hehtaaria ja se on 3,7 kilometriä pitkä ja 2,1 kilometriä leveä. Järvellä on kaksi pitempää niemeä, Piiliönniemi ja Kirkkosaari, sekä järvenselällä oleva Isosaari, jotka tekevät järvestä monimuotoisen. Saaria on 10, joista kaksi ovat yli hehtaarin, 7 ovat yli aarin ja yksi alle aarin kokoinen. Saarten yhteispinta-ala on 16 ha. Isosaari on lähes 700 metriä pitkä ja 300 metriä leveä. Muita saaria ovat Taimisaari, Koivusaari, Haapasaari ja Pirttisaari. Järven tilavuudeksi on luotaamalla saatu 3,77 miljoonaa kuutiometriä. Sen keskisyvyys on 1,0 metriä ja suurin syvyys on 4,0 metriä. Syvin kohta sijaitsee kartan mukaan järven länsipäässä Isosaaresta 400 metriä länteen. Toinen syvänne on Kovaskallion edustalla sijaitseva 3,3 metriä syvä kohta. Kovaskallio kohoaa yli 49 metriä vedenpunnan yläpuolelle. Sen rantaviivan pituus on 18,8 kilometriä, joista saarten rantaviivan yhteispituus on 3,9 kilometriä. Rannat ovat pääasiassa kapeaa metsäkaistaletta, jonka takana on peltomaata. Osa rannoista ovat soistuneita ja osa rannoista ovat peltoa. Järven lähiympäristössä sijaitsee kahdeksan maatilaa ja rantojen tuntumaan on rakennettu lähes kaksikymmentä vapaa-ajan asuntoa. Niille johtaa yhdysteiltä 2872 ja 2873 haarautuvat tiet. Jankkalan ja Hämeenlinnan välinen raja ylittää järven niin, että pieni osa järven länsiosaa kuuluu Hämeenlinnaan. == Vesistösuhteet == Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Haapajärven alue kuuluu. Järven vedenpinnan korkeus on 80,9 metriä mpy. Haapajärvestä 200 metriä alajuoksulle on rakennettu pato, jolla on vaikutusta järven vedenkorkeuteen. Järven kaakkoispäähän lahdenpohjukkaan laskee samalla korkeudella oleva Rehakka. Järveen tuo merkittävästi vettä Sakalahteen laskeva Kaartjoki, joka on Kaartjärven laskujoki. Kaartjoki kulkee vaihtelevan peltomaiseman läpi ja virtaa esimerkiksi Paloniitunjärven ja Korvenalustanjärven läpi. Samaan lahteen laskee myös Renkajoki, joka saa alkunsa Renkajärvestä ja virtaa Renkon läpi. Pohjoisrantaan laskee Kahilammi omaa laskuojaansa myöten. Haapajärven oma laskujoki on Hyvikkälänjoki, joka laskee 5,8 kilometrin päässä Tuulensuunjoen nimisenä Kernaalanjärveen. Laskennallinen veden keskiviipymä järvessä on 17 vuorokautta. == Historiaa == Vuoden 1855−1856 Kalmbergin kartastossa järven nimi kirjoitettiin ”Haapaniemi träsk”. Silloin oli puolet sen rannoista raivattu niityksi ja pieni osa peltomaaksi. == Lähteet == Luokka:Haapajärven alue Luokka:Botin luomat artikkelit Luokka:Janakkalan järvet Luokka:Rengon järvet
Kahilammi (Janakkala, Haapaniemi)

Kahilammi on Kanta-Hämeessä Janakkalassa Haapaniemen kylän lähellä sijaitseva lampi. == Maantietoa == Lammen pinta-ala on 28 hehtaaria ja se on 1,0 kilometriä pitkä ja 550 metriä leveä. Se sijaitsee kahden mäkialueen välissä aivan Haapajärven vieressä. Eteläinen Tulikallio kohoaa 52 metriä vedenpintaa korkeammalle ja yhtä korkeita huippuja on vastarannallakin. Sen rantaviivan pituus on 2,8 kilometriä ja järven rannat ovat metsämaata, jonka Timunniemen pelto katkaisee. Lammen lähiympäristössä sijaitsee vain yksi maatila ja rannoille on rakennettu yli kymmenen vapaa-ajan asuntoa. Niille johtaa tiet yhdystieltä 2872. == Vesistösuhteet == Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Haapajärven alue kuuluu. Lammen vedenpinnan korkeus on 82,4 metriä mpy. Lampeen laskee muutama lyhyt metsäoja ja yksi johto-oja, joka tuo metsien, peltojen ja Pallionsuon kuivatusvesiä. Lammen oma laskuoja lähtee sen eteläpäästä ja se laskee 700 metrin päässä Haapajärveen. == Historiaa == Vuoden 1855−1856 Kalmbergin kartastossa Janakkalasta lähtevä tie kulki lammen ja Haapajärven välistä. Kahilammin kaakkoisrannassa sijaitsi talo ja järvien välisen laskuojan rannat olivat niittyä. Palliossuolta laski lampeen puro. Vuoden 1962 peruskartassa oli Palliossuo vielä ojittamatta, mikä oli tapahtunut nykyisessä laajuudessa vuoden 1979 kartan julkaisuun mennessä. == Lähteet == Luokka:Haapajärven alue Luokka:Botin luomat artikkelit Luokka:Janakkalan järvet
Valkealammi (Janakkala, Rehakka)

Valkealammi on Kanta-Hämeessä Janakkalassa Rehakan kylän lähellä sijaitseva lampi. == Maantietoa == Lampi sijaitsee moreenimaastossa Valajärven ja Haapajärven välissä suppamaisessa painaumassa. Sen pinta-ala on 1,1 hehtaaria ja se on 150 metriä pitkä ja 100 metriä leveä. Sen rantaviivan pituus on 400 metriä ja sen rannat ovat suota. Lammen pohjoispuolella on peltotilkku ja sen itärannalla sijaitsee vapaa-ajan asunto, jonne tulee tie Haapajärveltä. == Vesistösuhteet == Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Haapajärven alue kuuluu. Lammen vedenpinnan korkeus on 106,3 metriä mpy. ja sen laskuoja laskee Tytynlammin kautta Haapajärven etelärantaan. == Lähteet == Luokka:Haapajärven alue Luokka:Botin luomat artikkelit Luokka:Janakkalan järvet
Rehakka (järvi)

Rehakka on Kanta-Hämeessä Janakkalassa Rehakan kylässä sijaitseva järvi. == Maantietoa == Järvi sijaitsee Haapajärven vieressä. Sen pinta-ala on 162 hehtaaria ja se on 2,4 kilometriä pitkä ja 1,0 kilometriä leveä. Järvi on pyöreäpiirteinen lukuun ottamatta luoteispäässä olevaa 500 metriä pitkää Saaripellonniemeä eli Irjalanniemeä . Sen sivuilla sijaitsevat Irjalanlahti ja Nuoranlahti. Järvenselällä sijaitsee nimetön luotomainen saari, jonka pinta- ala on 30 aaria. Sen keskisyvyys on 3,5 metriä ja suurin syvyys on 11,3 metriä. Syvin kohta sijaitsee järvenselällä keskellä järveä. Järven tilavuudeksi on luotaamalla saatu 5,7 miljoonaa kuutiometriä. Sen rantaviivan pituus on 7,1 kilometriä ja sen rannat ovat puoliksi metsämaata ja puoliksi peltoa. Monen metsäisen rannan takana on kuitenkin peltomaata. Järven lähiympäristössä sijaitsee kymmenen maatilaa ja sen rannoille on rakennettu yli 30 vapaa-ajan asuntoa. Niille johtaa tiet yhdystieltä 2873 tai siitä haarautuvilta kyläteiltä. == Vesistösuhteet == Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Haapajärven alue kuuluu. Järven vedenpinnan korkeus on 80,9 metriä mpy. ja se laskee 100 metriä pitkää kanavaa pitkin Haapajärveen, jonka vedenpinnan korkeus on sama. Rehakkaan laskee idästä Joutjärven laskuoja ja kaakosta Mustalammin, Valkealammin, Nielulammin ja Huistilammin yhteinen laskuoja. Muut tulo-oja ovat pääasiassa lyhyitä metsäojia. == Historiaa == Vuoden 1855−1856 Kalmbergin kartastossa järven nimi kirjoitettiin ”Rehakanjärvi”. Tuolloin sen itärannassa sijaitsi Rehakan kylä ja muilla rannoilla oli neljä torppaa. Monet rannat oli raivattu niittymaiksi ja kylässä oli laaja peltomaa. Janakkalasta alkava tie kulki kylän läpi. == Lähteet == Luokka:Haapajärven alue Luokka:Botin luomat artikkelit Luokka:Janakkalan järvet
Mustalammi (Janakkala)

Mustalammi on Kanta-Hämeessä Janakkalassa Rehakan kylän lähellä sijaitseva lampi. == Maantietoa == Lampi on metsälampi Lamminmaalla. Sen pinta-ala on 6,9 hehtaaria ja se on 500 metriä pitkä ja 200 metriä leveä. Sillä on halkaisijaltaan 30 metriä leveä nimetön saari, joka sijaitsee lammen pohjoispäässä. Lammen rantaviivan pituus on 1,4 kilometriä ja sen rannat ovat metsämaata, joka on rannastaan soistunutta. Lampi on autio, mutta sille johtaa metsäautotie, jonka päästä lähtevä polku päättyy toiselle metsäautotielle. == Vesistösuhteet == Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Haapajärven alue kuuluu. Lammen vedenpinnan korkeus on 116,4 metriä mpy. Siihen on johdettu viisi lyhyttä metsäojaa. Eteläpäähän laskee Nielulammen laskuoja ja itärantaan Valkealammin ja Huistinlammin yhteinen laskuoja. Mustalammin oma laskuoja lähtee sen länsirannasta ja se laskee kahden kilometrin päässä Rehakkaan. == Lähteet == Luokka:Haapajärven alue Luokka:Botin luomat artikkelit Luokka:Janakkalan järvet
Nielulammi

Nielulammi on Kanta-Hämeessä Janakkalassa Huistin kylän lähellä sijaitseva lampi. == Maantietoa == lampi sijaitsee Lamminmaalla. Lammen pinta-ala on 7,6 hehtaaria ja se on 650 metriä pitkä ja 250 metriä leveä. Se sijaitsee kallioisten mäkien ympäröimänä ojitetulla suolla. Lampi on erikoisen muotoinen, sillä sen keskivaiheilla se kapenee alle 30 metriseksi salmeksi. Salmi yhdistää kaksi pientä vesiallasta toisiinsa. Sen rantaviivan pituus on 1,9 kilometriä ja sen rannat ovat pääasiassa alavaa suota. Muutamassa kohdassa rantaa putoaa mäen rinne. Lampi on autio eikä sinne johda tietä. Sen koillispäihin tulee metsäautotieltä ja Mustalammilta polut. == Vesistösuhteet == Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Haapajärven alue kuuluu. Lammen vedenpinnan korkeus on 126,3 metriä mpy. Siihen on johdettu suo-ojia ja sille on kaivettu mäkien väliin laskuoja Mustalammiin. == Lähteet == Luokka:Haapajärven alue Luokka:Botin luomat artikkelit Luokka:Janakkalan järvet
Valkealammi (Janakkala, Huisti)

Valkealammi on Kanta-Hämeessä Janakkalassa Huistin kylän lähellä sijaitseva lampi. == Maantietoa == Lampi sijaitsee Lamminmaalla. Sen pinta-ala on 6,5 hehtaaria ja se on 500 metriä pitkä ja 300 metriä leveä. Se sijaitsee kallioisten mäkien ympäröimänä ja sen pohjoispuolella on tasaisempi suoalue. Sen rantaviivan pituus on 1,3 kilometriä. Pohjoisrannat ovat suota, mutta muilla rannoilla mäen loivat rinteet putoavat suoraan veteen. Lampi on autio ja sen vierestä kulkevat metsäautotiet. Nielulammilta tulee lammelle polku. == Vesistösuhteet == Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Haapajärven alue kuuluu. Lammen vedenpinnan korkeus on 118,6 metriä mpy. Se laskee Mustalammiin, joka on yli kaksi metriä alempana. == Lähteet == Luokka:Haapajärven alue Luokka:Botin luomat artikkelit Luokka:Janakkalan järvet
Huistilammi

Huistilammi on Kanta-Hämeessä Janakkalassa Huistin kylän lähellä sijaitseva lampi. == Maantietoa == Lampi sijaitsee Lamminmaalla. Sen pinta-ala on 10,6 hehtaaria ja se on 650 metriä pitkä ja 300 metriä leveä. Sen rantaviivan pituus on 1,7 kilometriä. Rannat ovat alavaa metsämaata, jonka itärannoille on rakennettu kymmenen vapaa-ajan asuntoa. Niille johtaa tiet Huistin kautta Tervakoskelta. == Vesistösuhteet == Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Haapajärven alue kuuluu. Lammen vedenpinnan korkeus on 127,6 metriä mpy. Laskuoja laskee Valkealammiin, jonka vedenpinta on yhdeksän metriä alempana. == Lähteet == Luokka:Haapajärven alue Luokka:Botin luomat artikkelit Luokka:Janakkalan järvet
Kiikkara

Kiikkara on Kanta-Hämeessä Hämeenlinnassa Oinaalan kylän lähellä sijaitseva lampi. == Maantietoa == Lampi sijaitsee harjujaksolla, joka alkaa Renkajärveltä, kulkee Rengon kirkonkylän kautta ja kääntyy Hapajärvellä etelään. Lampi sijaitsee harjualueella ja vaikuttaa supalta . Lammen pinta-ala on 5,6 hehtaaria ja se on 650 metriä pitkä ja 150 metriä leveä. Se on ainakin kymmenen metriä syvä. Sen rantaviivan pituus on 1,5 kilometriä ja se on metsäistä harjun rinnettä lukuun ottamatta länsiosan eteläistä rantaa, joka on pellonreunaa. Järven lähellä sijaitsee neljä maatilaa ja sen rannoille on rakennettu 13 vapaa-ajan asuntoa. Niille johtaa tiet yhdystieltä 2871. Järven länsirannalla on hyvänlaatuinen yleinen uimaranta. == Vesistösuhteet == Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen alaosan alue kuuluu. Lammen vedenpinnan korkeus on 98,1 metriä mpy., mutta sillä ei ole laskuojaa tai edes tulo-ojia. Sitä voi pitää umpijärvenä, joka saa vetensä pääasiassa harjun pohjavedestä . == Luontoarvoja == Lammen rinteillä sijaitsee eräs hämeenkylmäkukan esiintymistä. Lammessa elää ainakin ruutanoita. == Historiaa == Vuoden 1855−1856 Kalmbergin kartastossa järven nimi kirjoitettiin ”Kynärä järvi”. Järven ohitti Rengosta tuleva maantie. Vuoden 1961 peruskartassa oli järven pohjoisrannalla ei vielä ollut vapaa-ajan asuntoja, mutta vuoden 1979 kartassa niitä oli jo yli viisi. == Lähteet == Luokka:Renkajoen alaosan alue Luokka:Botin luomat artikkelit Luokka:Rengon järvet
Kakarilammi (Hämeenlinna, Oinaala)

Kakarilammi on Kanta-Hämeessä Hämeenlinnassa Oinaalan kylän lähellä sijaitseva lampi. == Maantietoa == Lampi sijaitsee viimeisen jääkauden lopulla syntyneessä sandurivyöhykkeen keskellä. Sitä sivuaa Kakarilamminharju, joka jää harjujaksolla Kinttumäenharjun ja Alimmaisenharjun väliin. Lammen pinta- ala on 3,5 hehtaaria ja se on 350 metriä pitkä ja 150 metriä leveä. Se sijaitsee painaumaan muodostuneen suon eteläreunassa. Sen rantaviivan pituus on 800 metriä ja sen pohjoisrannat ovat suomaata ja etelärannat harjun rinnettä. Lammen pohjoispuolella sijaitsee vielä Leivänsilmän suolampi. Rannoilla sijaitsee viisi vapaa-ajan asuntoa. Niille tulee tiet Oinaalasta. == Vesistösuhteet == Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen alaosan alue kuuluu. Lammen vedenpinnan korkeus on 119,0 metriä mpy. Lammella ei ole tulo- ojia eikä laskuojaa, joten se on umpijärvi. == Historiaa == Vuoden 1855−1856 Kalmbergin kartastossa lammelle ei ollut kirjoitettu nimeä ja sen ympäristö oli autio. Sen itärannan kautta kulki etelässä sijainneilta ”Antilan” talolta polku kohti Oinaalan kylää. Vuoden 1961 peruskartassa oli pohjoinen suo jo ojitettu ja lammen koillisrantaan oli rakennettu maja. == Lähteet == Luokka:Renkajoen alaosan alue Luokka:Botin luomat artikkelit Luokka:Rengon järvet
Hanhilammi (Hämeenlinna)

Hanhilammi on Kanta-Hämeessä Hämeenlinnassa Oinaalan kylän lähellä sijaitseva lampi. == Maantietoa == Lampi sijaitsee viimeisen jääkauden lopulla syntyneessä sandurivyöhykkeen keskellä. Sitä sivuaa Kakarilamminharju, joka kulkee sen ohitse etelässä. Lammen pinta-ala on 1,7 hehtaaria ja se on 200 metriä pitkä ja 150 metriä leveä. Sen rantaviivan pituus on 600 metriä ja sen rannalle on rakennettu kaksi vapaa-ajan asuntoa. Niille johtaa tiet Oinaalasta lähtevältä kylätieltä. == Vesistösuhteet == Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen alaosan alue kuuluu. Lammen vedenpinnan korkeus on 119,7 metriä mpy. Se sijaitsee Kupparinsuon ja Isosuon välissä eikä lammen ympäristöä ole ojitettu. Lammella ei ole tulo-ojia eikä laskuojaa, joten se on umpijärvi. == Historiaa == Vuoden 1855−1856 Kalmbergin kartastossa lampi oli nimetön eikä sinne johtanut tietä. Vuoden 1961 peruskartassa harjua pitkin kulki metsäpolku, joka vei lammelle. Se oli silloin autio, mutta ensimmäinen mökki oli rakennettu ennen vuotta 1979. == Lähteet == Luokka:Renkajoen alaosan alue Luokka:Botin luomat artikkelit Luokka:Rengon järvet
Leipomenlammit

Leipomenlammit , josta toista kutsutaan myös nimellä Etulammi , on Kanta- Hämeessä Hämeenlinnassa Haapamäen kylän lähellä sijaitsevat kaksi lampea. == Maantietoa == Leipomenlammit ovat kaksi lampea, joista suuremman tiedot ovat mukana tietolaatikossa. Isomman lammen pinta-ala on 0,6 hehtaaria ja se on 200 metriä pitkä ja 50 metriä leveä. Pienemmän lammen pituus on alle 100 metriä ja se on kaivetulla ojalla yhteydessä Etulammiin. Etulammin rantaviivan pituus on 400 metriä ja sen rannat ovat osittain avosuota. Lammet on yhdistetty kaivetulla ojalla ja Etulammilta lähtee Renkajokeen päättyvä 330 metriä pitkä laskuoja. Harjun takana sijaitsee Kiikkara. Järven ympäristö sisältyy Renkajärvestä Rengon kautta Tunturivuorelle ja siitä edelleen kaakkoon jatkuvaan harjujakson jäätikköjokimuodostumaan. Järvi on ilmeisesti syntynyt harjun reuna-alueella olevaan painaumaan eli suppaan. == Vesistösuhteet == Lammet sijaitsevat Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen alaosan alue kuuluu. Lampien vedenpinnan korkeudet ovat noin 100,0 metriä mpy. Laskuoja yhtyy Renkajokeen, joka laskee seitsemän kilometrin päässä Haapajärveen. == Lähteet == Luokka:Renkajoen alaosan alue Luokka:Botin luomat artikkelit Luokka:Rengon järvet
Rapalammi (Renko, Uusikylä)

Rapalammi on Kanta-Hämeessä Hämeenlinnassa Rengon kirkonkylän lähellä sijaitseva lampi. == Maantietoa == Lampi sijaitsee Renkajärveltä alkavan harjujakson varrella Rengon kirkonkylän, Haapamäen ja Uudenkylän välissä Rautavuoren pohjoispuolella. Sen pinta-ala on 1,4 hehtaaria ja se on 200 metriä pitkä ja 100 metriä leveä. Sen rantaviivan pituus on 450 metriä ja rannat ovat etelässä Rautavuoren hiekkaisia rinteitä ja pohjoisessa peltojen reunaa. Rannassa on kaksi rakennusta, mutta lammen lähellä pohjoisessa sijaitsee Pappila. Rantaan tulee kaksi tietä kylätieltä ja Pappilasta. Lammen ympäristö sijaitsee Renkajärvestä Rengon kautta Tunturivuorelle ja siitä edelleen kaakkoon jatkuvaan harjujakson jäätikköjokimuodostumaan. Se on ilmeisesti syntynyt harjulla olevaan painaumaan eli suppaan . == Vesistösuhteet == Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen alaosan alue kuuluu. Lammen vedenpinnan korkeus on 102,1 metriä mpy. ja siitä on kaivettu laskuoja, jota kutsutaan Ollinojaksi. Se yhtyy Leipomenlammien laskuojaan, joka laskee Renkajokeen. Lampi saa pääosan vedestänsä harjujakson pohjavedestä . == Historiaa == Vuoden 1855−1856 Kalmbergin kartastossa metsäisellä lammella ei ole nimeä. Sille tulee polku kylätieltä, mutta sen lähellä ei ollut vielä Pappilaa. Lammen rannassa olevat rakennukset ilmaantuivat sinne vuoden 1979 jälkeen, jossa ne näkyvät vuoden 1989 kartassa. == Lähteet == Luokka:Renkajoen alaosan alue Luokka:Botin luomat artikkelit Luokka:Rengon järvet
Nenyenlammi

Nenyenlammi on Kanta-Hämeessä Hämeenlinnassa Viialan kylän lähellä sijaitseva lampi. == Maantietoa == Lampi sijaitsee Kinttumäenharjun pohjoissivulla, Viialan Vaimaroiselta Valajärven eteläpuolelle Väihikkälään kulkevan harjujakson jäätikköjokimuodostumassa . Lammen pinta-ala on 2,3 hehtaaria ja se on 250 metriä pitkä ja 150 metriä leveä. Sen rantaviivan pituus on 650 metriä ja sen etelärannat ovat harjun rinnettä ja pohjoisrannat pellon reunaa. Etäämmällä sijaitsee maatila, jonka karttanimi on Nenye. Lampi on autio, mutta sen rantaan tulee tie. == Vesistösuhteet == Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen keskiosan alue kuuluu. Lammen vedenpinnan korkeus on 117,6 metriä mpy. Siitä on kaivettu oja, joka on johdettu etelässä Ruokojärvensuon kuivatusojaan ja joka laskee Ruokojärveen. Se ei kuitenkaan ole lammen laskuoja, vaan se on pellon salaojaan johdettuna vanha uoma, joka johtaa Heiniojaan ja joka yhtyy alempana Renkajokeen. == Historiaa == Vuoden 1855−1856 Kalmbergin kartastossa lammella ei ole nimeä, mutta sen rantoja oli raivattu niityiksi ja sen lähellä sijaitsi torppa. jonka kautta kulki polkumainen tie. == Lähteet == Luokka:Renkajoen keskiosan alue Luokka:Botin luomat artikkelit Luokka:Rengon järvet
Vaimaroinen

Vaimaroinen tai myös Vaimareenjärvi on Kanta-Hämeessä Hämeenlinnassa ja Hattulassa Viialan kylän lähellä sijaitseva järvi. == Maantietoa == Järven pinta-ala on 87 hehtaaria ja se on 2,8 kilometriä pitkä ja 1,0 kilometriä leveä. Järvi on pitkän muotoinen, vaikka länsipää onkin leveä. Saaria on viisi ja niistä suurin on Isosaari, joka on pyöreänä 300 metriä leveä. Viereistä saarta kutsutaan Pikkusaareksi ja se on muiden saarien tapaan pieni. Järven muodot selittyvät harjumaiseman monipolvisesta maastosta. Järven pokki kulkee Kuolemannummelta alkava harjujakson osa, joka jatkuu kaakkoon Viialan läpi Kintusmäenharjuna. Se on osa Viialan Vaimaroiselta Valajärven eteläpuolelle Väihikkälään kulkevan harjujakson jäätikköjokimuodostumassa . Sen rantaviivan pituus on 10,8 kilometriä ja sen rannat ovat kuivaa kangasmaastoa. Kiinteää asutusta on vain etelärannassa ja itäpäässä. Muut rakennukset ovat vapaa-ajan asuntoja. Hattulan ja Hämeenlinnan välinen kuntaraja ylittää järven länsipään Isosaaren kohdalta. Järvelle kulkee tiet Viialan kylän kautta. == Vesistösuhteet == Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen keskiosan alue kuuluu. Järven vedenpinnan korkeus on 120,6 metriä mpy. Järveen laskevat lännestä Kakarilammi, Takalammi ja Keskilammi yhteistä laskuojaa myöten. Pohjoisessa sijaitseva Suolikkojärvi laskee pohjoisrantaan lyhyttä ojaa myöten. Laskuojan vieressä sijaitsevalla Häränsilmällä ei ole laskuojaa. Eteläpuolella sijaitsevalla Kyynäröisellä on kaksi laskuojaa järveen. Järven laskuoja on Heinioja, joka yhtyy Renkajokeen Rengon keskustaajaman eteläpuolella. Renkajoki laskee Haapajärveen. == Historiaa == Vuoden 1855−1856 Kalmbergin kartastossa sen nimi kirjoitettiin ”Waimare järvi”. Sen ympärillä sijaitsi neljä torppaa, joita yhdisti kävelypolut. Nykyisen Viialan peltojen paikalla näkyi niityn karttamerkki. Järven laskuojan varsi oli raivattu niityiksi. Vuoden 1956 peruskartassa oli Vaimareenjärven Taipaleen talolle piirretty pellot, mutta myöhemmissä kartoissa pellot ovat metsitettyjä. Metsät olivat tuolloin pääosin ojittamattomia. Kangasmetsäänkin ilmaantui myöhemmin suo-ojia, joita ei laskenut suoraan järveen. Myöhemmissä kartoissa järven nimi oli Vaimaroinen. == Lähteet == Luokka:Renkajoen keskiosan alue Luokka:Botin luomat artikkelit Luokka:Rengon järvet Luokka:Hattulan järvet
Nissan X-Trail

Nissan X-Trail on Nissanin vuodesta 2000 lähtien valmistama crossover- tyyppinen henkilöautomalli, joka sijoittuu nykyisessä mallistossa pienemmän Qashqain yläpuolelle. == Nissan X-Trail T30 (2000–2007) == Ensimmäisen sukupolven X-Trail esiteltiin Pariisin autonäyttelyssä syksyllä 2000. Se perustuu samalle pohjalevylle kuin Almera- ja Primera-mallit. Vuoden 2002 Euro NCAP -kolaritestistä X-Trail sai tulokseksi neljä tähteä viidestä. Bensiinimoottorit olivat 2,0- (140 hv) ja 2,5-litraiset (165 hv), dieselmoottori 2,2-litrainen (115 hv). vasen|pienoiskuva|Ensimmäisen sukupolven facelift-malli. Vuoden 2003 lopulla X-Trail sai pienen kasvojenkohotuksen, jonka näkyvin muutos oli hieman muutettu puskuri. 2,2-litrainen dieselmoottori sai uuden ruiskutusjärjestelmän ja muuttuvasiipisen turboahtimen, jolloin sen teho nousi 135 hevosvoimaan. == Nissan X-Trail T31 (2007–2013) == Keväällä 2007 Geneven autonäyttelyssä esitelty toisen sukupolven X-Trail erosi ulkoisesti vain vähän edeltäjästään, mutta perustui uudelle pohjalevylle, joka oli käytössä myös muun muassa Nissan Qashqaissa ja Renault Koleosissa. Vuoden 2007 Euro NCAP -kolaritestistä X-Trail sai tulokseksi neljä tähteä viidestä. Bensiinimoottorit olivat edelleen 2,0- ja 2,5-litraiset, dieselmoottorina oli uusi Renault’n ja Nissanin yhteistyössä kehittämä 2,0-litrainen. Vuonna 2010 X-Trailia uudistettiin kevyesti erityisesti keulan alueella. Taakse tuli LED-valot. == Nissan X-Trail T32 (2013–) == Kolmannen sukupolven X-Trail esiteltiin Frankfurtin autonäyttelyssä syksyllä 2013. Se perustuu Renault’n ja Nissanin modulaariselle CMF-pohjalevyrakenteelle, jota käytetään myös muun muassa Renault Kadjarissa ja Koleosissa. Pohjois-Amerikassa X-Trailia myydään nimellä Nissan Rogue. Vuoden 2014 Euro NCAP -kolaritestistä X-Trail sai tulokseksi täydet viisi tähteä. Vuonna 2017 X-Trailin keulan ilmettä muokattiin vastaamaan vastikään uudistunutta Qashqaita. == Lähteet == == Aiheesta muualla == X-Trail Luokka:J-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Luettelo Dead or Alive -pelisarjan hahmoista

Tämä on luettelo Dead or Alive -pelisarjan hahmoista. Hahmo Sukupuoli 1 2 3 4 D 5 Total Akira Yuki (Virtua Fighter) ♂ Ei Ei Ei Ei Ei 1 Alpha-152 ♀ Ei Ei Ei 3 Ayane ♀ Kyllä Kyllä Kyllä Kyllä Kyllä Kyllä 6 Bass Armstrong/Mr. Strong ♂ Kyllä Kyllä Kyllä Kyllä Kyllä Kyllä 6 Bayman ♂ Kyllä Kyllä Kyllä Kyllä Kyllä 6 Brad Wong ♂ Ei Ei Kyllä Kyllä Kyllä Kyllä 4 Christie ♀ Ei Ei Kyllä Kyllä Kyllä Kyllä 4 Ein ♂ Ei Kyllä Kyllä 5 Eliot ♂ Ei Ei Ei Kyllä Kyllä Kyllä 3 Gen Fu ♂ Kyllä Kyllä Kyllä Kyllä 6 Hayate ♂ Ei Ei Kyllä Kyllä Kyllä Kyllä 4 Helena Douglas ♀ Ei Kyllä Kyllä Kyllä Kyllä 5 Hitomi ♀ Ei Ei Kyllä Kyllä Kyllä Kyllä 4 Honoka ♀ Ei Ei Ei Ei Ei 1 Jacky Bryant (Virtua Fighter) ♂ Ei Ei Ei Ei Ei 1 Jann Lee ♂ Kyllä Kyllä Kyllä Kyllä Kyllä Kyllä 6 Kasumi ♀ Kyllä Kyllä Kyllä Kyllä Kyllä Kyllä 6 Kasumi Alpha ♀ Ei Ei Ei Ei 2 Kokoro ♀ Ei Ei Ei Kyllä Kyllä Kyllä 3 Leifang ♀ Kyllä Kyllä Kyllä Kyllä Kyllä Kyllä 6 Leon ♂ Ei Kyllä Kyllä Kyllä 5 Lisa Hamilton/La Mariposa ♀ Ei Ei Ei Kyllä Kyllä Kyllä 3 Mai Shiranui (The King of Fighters) ♀ Ei Ei Ei Ei Ei 1 Marie Rose ♀ Ei Ei Ei Ei Ei 1 Mila ♀ Ei Ei Ei Ei Ei Kyllä 1 Momiji (Ninja Gaiden) ♀ Ei Ei Ei Ei Ei 1 Naotora Ii ♀ Ei Ei Ei Ei Ei 1 Nyotengu ♀ Ei Ei Ei Ei Ei 1 Omega/Genra ♂ Ei Ei Ei Ei 2 Pai Chan (Virtua Fighter) ♀ Ei Ei Ei Ei Ei 1 Phase 4 ♀ Ei Ei Ei Ei Ei 1 Rachel (Ninja Gaiden) ♀ Ei Ei Ei Ei Ei 1 Raidou ♂ Ei Ei Ei 3 Rig ♂ Ei Ei Ei Ei Ei Kyllä 1 Ryu Hayabusa ♂ Kyllä Kyllä Kyllä Kyllä Kyllä Kyllä 6 Sarah Bryant (Virtua Fighter) ♀ Ei Ei Ei Ei Ei 1 Shiden ♂ Ei Ei Ei Ei Ei 1 SPARTAN-458 ♀ Ei Ei Ei Ei Ei 1 Tengu ♂ Ei Ei Ei 3 Tina Armstrong ♀ Kyllä Kyllä Kyllä Kyllä Kyllä Kyllä 6 Zack ♂ Kyllä Kyllä Kyllä Kyllä Kyllä Kyllä 6 Total 17/21/3 11 15 18 23 26 35 == Huomioita == Luokka:Luettelot videopelihahmoista Luokka:Dead or Alive